Uke 1:

Mandag:

I dag fikk vi terminoppgaven og fikk en presentasjon av den og hva den skulle inneholde. Oppgaven krever at vi begynner planleggingen og sender inn en prosjektbeskrivelse av hva oppgaven min skal handle om og hvilke koder språk jeg kommer til å bruke. Jeg bestemte meg for å utvikle en portefølje-nettside med et meldingssystem, brukerregistrering og innlogging for å oppfylle kravene til terminoppgaven.

Tirsdag til fredag:

I løpet av disse dagene designet jeg hele nettsiden i XD og utviklet alle de nødvendige sidene. Jeg samlet inspirasjon fra ulike portefølje-nettsider og kombinerte designelementer for å skape det endelige designkonseptet. Samtidig begynte jeg også å kode frontend-delen av nettsiden.

Uke 2:

Mandag til onsdag:

Disse dagene fullførte jeg kodingen av frontend-delen (HTML og CSS) av nettsiden. Videre begynte jeg å utforske og implementere PHP, samtidig som jeg dykket inn i bruken av "session" og forstod hvordan "echo" fungerer.

Onsdag til fredag:

I løpet av disse to dagene har jeg lært mye om PHP. Jeg har sett på tutorials som demonstrerte integrasjonen av PHP med MySQL på en nettside. Grunnet begrenset erfaring med databaser, møtte jeg en viss utfordring med å forstå og implementere dette konseptet inn i min nettside. Jeg installerte også "XAMPP" denne uken og fikk et grunnleggende grep om databaser og hvordan de fungerer. Denne uken var også preget av å søke etter en praksisplass, som tok noe fokus bort fra terminoppgaven.

Uke 3:

Mandag til fredag:

I løpet av de foregående ukene har jeg lært mye om databaser og PHP. Vi har hatt kurs i både PHP og MySQL, og dette har bidratt til en dypere forståelse av hvordan språkene fungerer, og hvordan bruke de sammen. Jeg startet på meldingssystemet på nettsiden min og opprettet en tilhørende database denne uken. I tillegg la jeg til en innlogging og registrering som er koblet til en database. På fredag begynte jeg arbeidet med administrasjonsdelen av nettsiden, men møtte utfordringer med session som ikke lagret dataen fra brukerne.

Uke 4:

Mandag til fredag

Siden dette var siste uken, så jobbet jeg mye på skolen og utenfor. I tillegg til å fokusere på brukerstøtteaspektet av nettsiden og implementere ulike funksjoner som endring av passord, email og brukernavn og la til og med sletting av meldinger og sletting av konto, brukte jeg også en god del av tiden min på å skrive brukerstøttedokumentene. Jeg jobbet med å lage gode “FAQ” som kan hjelpe brukeren forså hvordan nettsiden min fungerer. Dette arbeidet var en viktig del av å gjøre nettsiden så brukervennlig som mulig og sikre en god opplevelse for alle brukerne. Samtidig med dette arbeidet, fortsatte jeg også med å designe og style nettsiden, selv om jeg ikke ble helt ferdig med alt så vil jeg vil si at jeg ble ganske fornøyd med sluttproduktet mitt.